ai4bharat/Pralekha huggingface dataset:
PIB Headquarters
అప్పరెల్ ట్రైని౦గ్ లో తెల౦గాణ రాష్ట్ర గ్రామీణ యువతకు ఉచిత శిక్షణ
ఒక సంవత్సరం డిప్లొమా కోర్సులైన అప్పరెల్ మాన్యుఫాక్చరింగ్ టెక్నాలజీ , ఫ్యాషన్ డిజైనింగ్ టెక్నాలజీ  లను అభ్యసించదలచుకొన్న మహిళా విద్యార్థుల కోసం యుఎస్ఎ కు చెందిన ప్రపంచ ప్రఖ్యాత దుస్తుల బ్రాండ్ జిఎపి స౦స్థ సహకారం తో 50 మ౦ది విద్యార్థినులకు మెరిట్- కమ్-మీన్స్ ఫ్రీ-షిప్ ను ఇవ్వనున్నట్లు అప్పరెల్ ట్రయినింగ్ అండ్ డిజైన్ సెంటర్  డైరెక్టర్ శ్రీ రవి కిషోర్ తెలిపారు.
(ఆర్థికంగా వెనుకబడిన వర్గాలకు చెందిన అర్హులైన మహిళా విద్యార్థులను ప్రోత్సహించేందుకు జిఎపి స౦స్థ ఈ ఫ్రీ-షిప్ ను తెలంగాణ రాష్ట్రం లో నివసించే బాలికలకు ఇవ్వను౦ది. ఇంటర్ మీడియట్/ 12వ తరగతి లో 60 శాతం, అంతకన్నా ఎక్కువ మార్కుల తో ఉత్తీర్ణత అనేది ఫ్రీ-షిప్ కు కనీస అర్హత గా ఉంటుంది.. వారి వార్షిక ఆదాయం సంవత్సరానికి 2.50 లక్షలు రూపాయలు మించకూడదు. ఇంటర్ మీడియట్ లేదా 12వ తరగతి లో సాధించిన మార్కులను బట్టి 45,000 రూపాయల వార్షిక రుసుము లో 80 శాతం నుంచి 90 శాతం వరకు ఫ్రీ-షిప్ గా ఉంటుందని శ్రీ రవి కిషోర్ తెలిపారు.
అప్పరెల్ ట్రయినింగ్ అండ్ డిజైన్ సెంటర్  భారత ప్రభుత్వ జౌళి మంత్రిత్వ శాఖ ఆధీనం లోని అప్పరెల్ ఎక్స్ పోర్ట్ ప్రమోషన్ కౌన్సిల్ తాలూకు శిక్షణ సంస్థ. హైదరాబాద్ లోని ఎటిడిసి ఫ్యాషన్ డిజైన్ అప్పరెల్ ట్రయినింగ్ అండ్ డిజైన్ సెంటర్  & రిటైల్  అండ్ అప్పరెల్ మాన్యుఫాక్చరింగ్ & ఆంత్రప్రన్యోర్ షిప్  లో 3 సంవత్సరాల వొకెషనల్ కోర్సు ని అందిస్తోంది. ఈ కోర్సు లో చేరగోరే వారు ఇంటర్ మీడియట్ లేదా 12వ తరగతి లో ఉత్తీర్ణులై ఉండాలి. ప్రవేశ రుసుము ప్రతి ఒక్క సెమిస్టర్ కు 33,500 రూపాయలు. మొత్తం 6 సెమిస్టర్ లు ఉంటాయి. ప్రవేశాలకు ఆఖరు తేదీ 15 జులై 2019. అలాగే, ఎటిడిసి ఫ్యాషన్ డిజైన్ టెక్నాలజీ  అండ్ అపరల్ మాన్యుఫాక్చరింగ్ టెక్నాలజీ లో ఒక సంవత్సరం డిప్లొమా ను కూడా బోధిస్తోంది. ఈ కోర్సు లో చేరగోరే వారు ఇంటర్ మీడియట్ లేదా 12వ తరగతి లో ఉత్తీర్ణులై ఉండాలి. ప్రవేశ రుసుము రూ.45,000. ప్రవేశాలకు ఆఖరు తేదీ 15 జులై 2019.
దీనికి తోడు, ఇండస్ట్రియల్ ఇంజినీర్ ఎగ్జిక్యూటివ్ గా పూర్తి ఆశ్రమ స్థాయి ఉచిత శిక్షణ ను పొందాలంటే తెలంగాణ లోని గ్రామీణ ప్రాంతాల యువత కు ఒక గొప్ప అవకాశాన్ని కూడా అందించడం జరుగుతోంది. 6 నెలల శిక్షణ అనంతరం 14,000 రూపాయలు, అంతకు మించిన ప్రారంభిక వేతనం తో దేశం లోని రెడీమేడ్ గార్మెంట్ పరిశ్రమ లో ప్లేస్ మెంట్ కు ఆస్కారం ఉంటుంది. ఈ కోర్సు ను తెలంగాణ ప్రభుత్వ ఎంప్లాయ్ మెంట్ జనరేషన్ అండ్ మార్కెటింగ్ మిషన్  సహకారం తో భారత ప్రభుత్వ గ్రామీణ అభివృద్ధి శాఖ డిడియు-జికెవై పథకం లో భాగం గా అమలుచేస్తోంది. ప్రస్తుతం రెండో బ్యాచ్ కు శిక్షణ ను ఇస్తున్నామని, మూడో బ్యాచ్ కోసం దరఖాస్తులను ఆహ్వానిస్తున్నామని రవి కిషోర్ అన్నారు.
ఆసక్తి గల అభ్యర్థులు కి౦ద ఇచ్చిన చిరునామాలో స౦ప్రది౦చవచ్చని రవి కిషోర్ తెలిపారు.
ఎ.టి.డి.సి- వొకేషనల్ ఇన్స్టిట్యూట్, సర్వే నెం. 64, హోటల్ అవసా ఎదురుగా, మాధాపూర్, హైటెక్ సిటీ, హైదరాబాద్ -81, సంప్రదించవలసిన న౦బర్లు 040-23112155/56, 9611238944.
కార్మిక, ఉపాధికల్పన మంత్రిత్వ శాఖ
ఢిల్లీ ఎన్సిఆర్లోని రెండు ఆసుపత్రులలో ఇఎస్ఐసి ఆక్సిజన్ ప్లాంట్లను ఏర్పాటు చేస్తుంది; తద్వారా ఈ ఆసుపత్రుల్లో క్లిష్టమైన వైద్య చికిత్స సదుపాయాన్ని పెంచడానికి వీలు కల్పిస్తుంది
కోవిడ్ -19 చికిత్సకు 30 ఆసుపత్రులలో 300 ఐసియు, 250 వెంటిలేటర్ పడకలతో సహా 4200 పడకలు కేటాయించబడ్డాయి
కార్మిక, ఉపాధి మంత్రిత్వ శాఖ పరిధిలోని ఇఎస్ఐసి ఢిల్లీ ఎన్సిఆర్ ప్రాంతంలోని రెండు ఆసుపత్రులలో ఆక్సిజన్ ఉత్పత్తి ప్లాంట్లను ఏర్పాటు చేసింది. ఫరీదాబాద్లోని ఇఎస్ఐసి హాస్పిటల్ మరియు మెడికల్ కాలేజీలో 440 ఎల్పిఎం సామర్థ్యం గల ప్లాంట్ను ఏర్పాటు చేయగా, 220 ఎల్పిఎం సామర్థ్యం గల మరో ప్లాంట్ను న్యూఢిల్లీలోని జిల్మిల్లోని ఇఎస్ఐసి ఆసుపత్రిలో ఈ రోజు ప్రారంభించారు. తద్వారా ఈ ఆసుపత్రుల్లో ఐసియు మరియు వెంటిలేటర్ పడకల లభ్యత పెరుగుతుంది.
దేశవ్యాప్తంగా 30 ఆసుపత్రులను అతితక్కువ సమయంలో కోవిడ్ అంకితమైన వైద్యశాలలుగా మార్చడం ద్వారా కోవిడ్ -19 వ్యతిరేకంగా జరుగుతున్న పోరాటంలో కార్పొరేషన్ చురుకుగా సహకారం అందిస్తుంది. ఈ ఆసుపత్రులలో సుమారు 4200 పడకలు ఉన్నాయి. వీటిలో 300 ఐసియు పడకలు కాగా 250 వెంటిలేటర్ పడకలు ఉన్నాయి. ఈ సదుపాయాన్ని దేశ పౌరులందరికీ అందుబాటులో ఉంచారు. ఈ ఆసుపత్రులలో పడకల లభ్యత గురించి లబ్ధిదారులు తెలుసుకోవడానికి డాష్బోర్డ్ కూడా ప్రారంభించబడింది.
ఈ ఘనత సాధించినందుకు కేంద్ర సహాయ మంత్రి  శ్రీ సంతోష్ గంగ్వార్ ఇఎస్ఐసి ఆసుపత్రుల వైద్యులు, నర్సులు మరియు పారా మెడికల్ సిబ్బందిని అభినందించారు. ఈ మహమ్మారి సమయంలో వారు అత్యున్నత సేవలు అందిస్తున్నారని అంకితభావంతో ప్రజలకు సేవ చేస్తూనే ఉంటారని ఆయన ఆశాభావం వ్యక్తం చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సిబ్బంది , శిక్షణ విభాగంలో డిపార్టమెంటల్ వ్యయాన్ని 2021 ఏప్రిల్- జూన్ త్రైమాసిక కాలానికి 65 శాతం పొదుపు చేసినందుకు డిఒపిటిని అభినందించిన కేంద్ర మంత్రి
డాక్టర్ జితేంద్ర సింగ్. కేంద్ర ఆర్ధిక శాఖ నిర్దేశించిన 20 అనవసర వ్యయం తగ్గింపును మించి ఇది ఉంది.
సోమవారం నుంచి పార్లమెంటు సమావేశాలు ప్రారంభం కానున్న నేపథ్యంలో, సిబ్బంది, ప్రజా ఫిర్యాదులు, పెన్షన్ మంత్రిత్వశాఖకు సంబంధించి నిర్వహించిన సమీక్షా సమావేశానికి అధ్యక్షత వహించిన మంత్రి
2020-21 ఏప్రిల్- జూన్ త్రైమాసిక కాలానికి సంబంధించి డిపార్టమెంటల్ వ్యయంలో 65 శాతం పొదుపు సాధించినందుకు సిబ్బంది శిక్షణ విభాగాన్ని కేంద్ర శాస్ట్ర సాంకేతిక శాఖ సహాయమంత్రి , భూ విజ్ఞాన శాస్త్ర సహాయమంత్రి , ప్రధానమంత్రి కార్యాలయం, సిబ్బంది, ప్రజా ఫిర్యాదులు, పెన్షన్, అటామిక్ ఎనర్జీ, అంతరిక్ష శాఖల సహాయమంత్రి డాక్టర్ జితేంద్రప్రసాద్ అభినందించారు.2020 లో ఇదే కాలంతో పోల్చి చూసినపుడు ఆర్ధిక శాఖలోని వ్యయవిభాగం నిర్దేశించిన 20 శాతం అనవసర వ్యయం తగ్గింపు కంటే ఇది ఎక్కువ గా ఉంది.నాలుగు పద్దుల కింద ఇందులో పొదుపు సాధించారు. విదేశీ ప్రయాణం నూరుశాతం, దేశీయ ప్రయాణం, 60.20 శాతం, పరిపాలనాపరమైన వ్యయం 85.84 శాతం, పబ్లికేషేన్ లో 79.16 శాతం పొదుపు సాధించారు.
పార్లమెంటు సమావేశాలు సోమవారం నుంచి ప్రారంభానికి ముందు సిబ్బంది, ఫిర్యాదులు, పెన్షన్ శాఖ మంత్రి డాక్టర్ జితేంద్ర సింగ్ నిర్వహించిన సమగ్ర సమీక్షా సమావేశంలో , అనవసర వ్యయాన్ని తగ్గించడంలో డిఒపిటి పాత్రను ప్రశంసించారు. ఇది ఎంతో ప్రాముఖ్యత కలిగినదని అంటూ ఆయన, పర్యటనలు, ఆహారం, సమావేశాలపై 20 శాతం వరకు ఖర్చు తగ్గించాల్సిందిగా కేంద్ర ఆర్దిక మంత్రిత్వశాఖ అన్ని మంత్రిత్వశాఖలను ఆదేశించిందని అన్నారు.
అలాగే. ప్రభుత్వంలో నిర్ణయాలుతీసుకోవడంలో సమర్ధత పెంచాల్సిందిగా ప్రధానమంత్రి శ్రీ నరేంద్ర మోదీ జారీ చేసిన ఆదేశాల మేరకు, సిబ్బంది, ప్రజాఫిర్యాదులు, పెన్షన్లకు సంబంధించి ఈ మంత్రిత్వశాఖ సాధించిన ప్రగతిని మంత్రి సమీక్షించారు. సకాలంలో ఫైళ్ల పరిష్కరానికి ఫైళ్లు సమర్పించే విధానంపై ఎప్పటికప్పుడు సమీక్ష నిర్వహించాలన్నారు. ఫైళ్లు కదలడం కేవలం నాలుగు దశలలకు తగ్గించాలన్నారు. ఈ ఆఫీస్ వర్షన్ 7.0, ఎలక్ట్రానిక్ రశీదులను సర్కులేట్ చేయడానికి కేంద్రీకృత రిజిస్ట్రేషన్ యూనిట్, డెస్క్ ఆఫీసర్ వ్యవస్థ అమలులోకి తేవడం వంటివి చేపట్టాలన్నారు.
కోవిడ్పై పోరాటం గురించి ప్రస్తావిస్తూ డాక్టర్ జితేంద్ర సింగ్, కేంద్ర ప్రభుత్వానికి సంబంధించి డిఒపిటి పరసనల్ మేనేజ్మెంట్ కు సంబంధించి నోడల్ డిపార్టమెంట్గా ఉందని, మొదటి, రెండో వేవ్ సమయంలో కోవిడ్ వ్యాప్తిని వీలైనంత తగ్గించేందుకు ఎప్పటికప్పుడు తగిన ఆదేశాలు ఇవ్వడం జరిగిందని చెప్పారు. బయోమెట్రిక్ హాజరు నుంచి మినహాయింపు, కార్యాలయాలలో హాజరును నియంత్రించడం, ఆరోగ్య సేతు యాప్ వాడకాన్ని మోబైల్ ఫోన్లలో తప్పనిసరి చేయడం, ఎపిఎఆర్లను సమర్పించడానిఇక సమయాన్ని పొడిగించడం, ఫ్రంట్లైన్వర్కర్లకు ఐ జిఒటి లో శిక్షణ ఇవ్వడం వంటివి కోవిడ్ -19 వ్యాప్తి నిరోధంలో కీలక పాత్ర పోషించాయని ఆయన చెప్పారు.
. సిబ్బంది వ్యవహారాల కేంద్ర కార్యదర్శి శ్రీ దీపక్ ఖండేకర్, మంత్రిత్వశాఖకు చెందిన ఇతర అధికారులు ఈ సమావేశంలో తగిన వివరాలు అందిచారు.
సమాచార, ప్రసార మంత్రిత్వ శాఖ
51వ ఇఫ్ఫి కోసం ప్రతినిధి నమోదు ప్రక్రియ ప్రారంభం
వచ్చే ఏడాది జనవరిలో జరగనున్న భారత అంతర్జాతీయ చలనచిత్రోత్సవం  కోసం ప్రతినిధి నమోదు ప్రక్రియ మంగళవారం నుంచి ప్రారంభమైంది. ఈ క్రింది చెల్లింపు విభాగాలకు నమోదు ప్రక్రియ కొనసాగుతోంది.సినీ ఔత్సాహిక ప్రతినిధి - రూ.1000+పన్నులునైపుణ్య ప్రతినిధులు - రూ.1000+పన్నులు
https://iffigoa.org/ ద్వారా నమోదు చేసుకోవచ్చు.
కొవిడ్ కారణంగా పరిమిత సంఖ్యలోనే ప్రతినిధులను సినీ ఉత్సవానికి అనుమతిస్తున్నారు కాబట్టి, ముందు చేసుకున్నవారికే అవకాశం దక్కుతుంది.
(Visitor Counter : 172
సాంస్కృతిక మంత్రిత్వ శాఖ
2047 నాటికి అగ్రస్థానానికి భారత్ : తమిళనాడు గవర్నరు శ్రీ ఆర్.ఎన్.రవి
రెండోరోజు జాతీయ సంస్కృతి మహోత్సవాలలో పాల్గొన్న కేంద్ర సాంస్కృతిక, పర్యాటక శాఖ మంత్రి శ్రీ జి.కిషన్రెడ్డి, కేంద్ర సహాయ మంత్రి శ్రీ అర్జున్ రామ్ మేఘవాల్
భారతదేశం అన్నిరంగాలలో వేగంగా అభివృద్ధి చెందుతోందని, 2047 నాటికి ప్రపంచంలో అగ్రస్థానానికి చేరుకోబోతోందని తమిళనాడు గవర్నరు శ్రీ ఆర్.ఎన్.రవి పేర్కొన్నారు. దక్షిణాధి ప్రాంత సాంస్కృతిక కేంద్రం అధ్యక్షులుగా ఉన్న ఆయన హైదరాబాద్ ఎన్టీఆర్ స్టేడియంలో రెండురోజలుగా కొనసాగుతున్న జాతీయ సంస్కృతి మహోత్సవాలకు రెండోరోజు ముఖ్యఅతిథిగా హాజరయ్యారు. కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖల మంత్రి శ్రీ జి.కిషన్రెడ్డి, కేంద్ర సాంస్కృతిక, పార్లమెంట వ్యవహారాల శాఖల సహాయ మంత్రి శ్రీ అర్జున్ రామ్ మేఘవాల్ తో కలిసి హాజరైన తమిళనాడు గవర్నరు మాట్లాడుతూ ప్రస్తుతం 75 ఏళ్ల స్వాతంత్ర అమృత మహోత్సవాలు జరుపుకుంటున్న భారతదేశం రాబోయే 25 ఏళ్లలో ఆర్థికంగానేగాక సైనిక, మేథ పరమైన, ఆధ్యాత్మిక రంగాలలో ప్రపంచ దేశాలకు నాయకత్వం వహించనుందని చెప్పారు. రాబోయే 25 ఏళ్ల కాలాన్ని ఆయన ‘అమృత్ కాల్’ గా అభివర్ణించారు. ప్రస్తుత భారతదేశ అభివృద్ధిని ప్రపంచదేశాలు ఎంతో గౌరవభావంతో చూస్తున్నాయని పేర్కొన్నారు.
ప్రధానమంత్రి నరేంద్ర మోదీ దార్శనిక నాయకత్వంలో ప్రభుత్వ సమ్మిళిత అభివృద్ధి పథకాలు దేశంలో చిట్టచివరి పౌరులందరికీ చేరుతున్నాయని తమిళనాడు గవర్నరు పేర్కొన్నారు. నగదు బదిలీ ద్వారా సామాన్యులందరికీ ప్రభుత్వ పథకాలు నేరుగా అందించడానికి 450 మిలియన్ల ప్రధానమంత్రి జన్ ధన్ యోజన జీరో బ్యాలెన్స్ బ్యాంకు ఖాతాలు మార్గం వేశాయన్నారు. స్వాతంత్య్రం వచ్చి 65 ఏళ్లు నిండినా పదేళ్ల క్రితం వరకు భారతదేశం పేదరికం, నిరక్షరాస్యత, రోగాలకు నిలయంగా ఉండేదని, కానీ 2014 తర్వాత ప్రభుత్వం చేపట్టిన వినూత్న పథకాలు ఆరోగ్యవంతమైన సమాజానికి బాటలు వేశాయన్నారు. అందరికీ సరైన ఆహారం, నివాసం, విద్య, ఆరోగ్యం, రక్షిత తాగునీరుతోపాటు విద్యుత్ సౌకర్యాలు అందించడంతోనే ఆరోగ్యవంతమైన సమాజ నిర్మాణం సాధ్యమయ్యిందని, దేశం అభివృద్ధి వైపు పరుగులు పెడుతోందని విశ్లేషించారు. 2014 కంటే ముందు దేశంలో కేవలం 400 స్టార్టప్ కంపెనీలు ఉంటే ప్రస్తుతం ఆ సంఖ్య పదివేలకు పైగా పెరిగాయని చెప్పారు.
అతి పురాత, ఉన్నతమైన భారతీయ సంస్కృతి బ్రిటీష్ వలస పాలన కాలంలో ఒక పద్ధతి ప్రకారం ధ్వంసమైందని ఆవేదన వ్యక్తం చేశారు. ఇప్పుడు భారతదేశం బలమైన ఆర్థిక, మేథోపరమైన, సుసంపన్న సంస్కృతి, గొప్ప ఆధ్యాత్మికత అనే నాలుగు స్థంభాలపై ఆధారపడి ఏక్ భారత్ గా నిలిచిందని ఆయన పేర్కొన్నారు. అనంతరం తమిళనాడు గవర్నరు ఆర్.ఎన్.రవి, ఇద్దరు కేంద్ర మంత్రులతో కలిసి జాతీయ సంస్కృతి మహోత్సవాల ప్రాంగణంలో వివిధ రాష్ట్రాల వారు ఏర్పాటుచేసిన స్టాళ్లను సందర్శించారు. ఈ కార్యక్రమానికి ముందు శ్రీ శుభ్ కృత్ నామ సంవత్సరం సందర్భంగా ప్రముఖ పండితులు శ్రీ సాగి కమలాకర శర్మ ఉగాది పంచాంగ శ్రవణం వినిపించారు.
ప్రముఖ తెలుగు నటుడు, మాజీ కేంద్ర పర్యాటక శాఖ మంత్రి కె. చిరంజీవి మాట్లాడుతూ జాతీయ సాంస్కృతిక మహోత్సవాలను తెలుగు రాష్ట్రాలలో విజయవంతంగా జరుపుతున్నందుకు కేంద్ర మంత్రి జి. కిషన్ రెడ్డి గారికి హృదయ పూర్వక ధన్యవాదాలు తెలిపారు. భారతీయత లో ఉన్న గొప్పతనం భిన్నత్వం లో ఏకత్వం, దేశం లోని మారు మూల ప్రాంతాల నుంచి వచ్చిన వారి ఆహారపు అలవాట్లు , సాంప్రదాయం మనం ఇక్కడ తెలుసుకునే అవకాశం కలిగింది అని ఆయన అన్నారు.
బొగ్గు మంత్రిత్వ శాఖ
కోవిడ్పై పోరాటానికి మద్దతుగా ఎంపి ప్రభుత్వానికి రూ. 10 కోట్లను విరాళంగా ఇచ్చిన ఎన్సిఎల్
భోపాల్ ఎయిమ్స్ లో ఆక్సిజన్ ఉత్పత్తి ప్లాంట్ను ఏర్పాటు చేసేందుకు రూ. 1.75 కోట్ల సాయాన్ని అందించిన ఎన్సిఎల్
రాష్ట్రంలోని వివిధ వైద్య కళాశాలల్లో 5 ఆక్సిజన్ ప్లాంట్లను నెలకొల్పేందుకు మధ్య ప్రదేశ్ రాష్ట్రానికి కార్పొరేట్ సామాజిక బాధ్యత లో భాగంగా నార్తర్న్ కోల్ఫీల్డ్స్ లిమిటెడ్  రూ. 10 కోట్లను విరాళంగా ఇచ్చింది. ఎన్సిఎల్ సిఎండి ప్రభాత్ కుమార్ సిన్హా శుక్రవారం నాడు మధ్యప్రదేశ్ ముఖ్యమంత్రి శివరాజ్ సింగ్ చౌహాన్కు చెక్కును అందచేశారు. కోవిడ్ 19కి వ్యతిరేకంగా రాష్ట్రం చేస్తున్న పోరాటానికి ఇది తోడ్పాటు అందించనుంది.
ఈ నేపథ్యంలో సిఎండి సిన్హా ముఖ్యమంత్రికి ఎన్సిఎల్ గురించి, రాష్ట్రంలో దాని కార్యకలాపాల గురించి వివరించారు. సింగ్రౌలీ ప్రాంతంలో కంపెనీ చేపట్టిన సిఎస్ ఆర్ కార్యకలాపాలు, ఆ ప్రాంతంలో కలుపుకుపోయే వృద్ధి కోసం చేపడుతున్న భారీ ప్రాజెక్టు గురించి తెలిపారు. కోవిడ్ 19 మహమ్మారిని అంతం చేసేందుకు ఎన్సిఎల్ చేపట్టిన చర్యలను కూడా సిఎండి వివరించారు. దేశం ఇంధన రంగానికి ఎన్సిఎల్ అందిస్తున్న తోడ్పాటును, కోవిడ్ మహమ్మారిపై పోరాటంలో భాగంగా ప్రేరిత పరీక్షా సమయంలో ఎన్సిఎల్ కృషిని ముఖ్యమంత్రి ప్రశంసించారు. ఎన్సిఎల్కు మద్దతునిస్తామని ఆయన హామీ ఇచ్చారు.
కోవిడ్ మహమ్మారి నేపథ్యంలో ఆరోగ్యసంరక్షణ మౌలికసదుపాయాలను ఆధునీకరించడం కోసం ఎంపి ప్రభుత్వం కింద పని చేస్తున్న ప్రజా ఆరోగ్యం, కుటుంబ సంక్షేమ శాఖకు రూ. 10 కోట్ల మొత్తాన్ని అందించారు. దీనితోపాటుగా, ఎయిమ్స్, భోపాల్లో సిఎస్ఆర్ చొరవల కింద రోగులకు చికిత్సను అందించేందుకై ఆక్సిజన్ ఉత్పత్తి ప్లాంట్ను నెలకొల్పేందుకు రూ. 1.75 కోట్ల రూపాయిల ఆర్థిక సహాయాన్ని కూడా కంపెనీ అందించింది.
దీనితోపాటుగా ఎన్సిఎల్ సింగ్రౌలీ జిల్లా యంత్రాంగం కోవిడ్పై పోరాటంలో భాగంగా రూ. 7 కోట్లతో ఆక్సిజన్ ప్లాంట్ల ఏర్పాటు, ఇతర అవసరమైన సౌకర్యాల ఏర్పాటు సహా వైద్య మౌలికపదుపాయాలను అభివృద్ధి చేసేందుకు ఎన్సిఎల్ సహాయం చేస్తోంది. గతంలో ఎన్సిఎల్ కోవిడ్-19 మహమ్మారిపై పోరాటం చేసేందుకు మధ్యప్రదేశ్ ప్రభుత్వానికి ఎన్సిఎల్ రూ. 20 కోట్ల మొత్తాన్ని విరాళంగా అందించింది.
సింగ్రౌలీ ప్రాంతంలో ని గ్రామాలలో నివసిస్తున్న 1లక్ష మంది జనాభాకు బహిరంగ ప్రదేశాల శానిటైజేషన్, రేషన్ కిట్ల పంపిణీ, మాస్కులు, శానిటైజర్లు, మెడికల్ కిట్లు, వైద్య పరికరాలు తదితరమమైన అత్యవసర సౌకర్యాలను కూడా ఎన్సిఎల్ అందించింది. కోవిడ్ రోగుల చికిత్స కోసం, సిబ్బందికి, స్థానికులకు సేవలను అందించేందుకు బలమైన ఆరోగ్య మౌలిక సదుపాయాలను రికార్డు సమయంలో అభివృద్ధి చేసింది.
భారత ప్రభుత్వానికి చెందిన మినీరత్న కంపెనీ ఎన్సిఎల్. సంస్థ. అత్యంత యాంత్రిక బొగ్గు గనుల నుంచి ఏడాదికి 115 మెట్రిక్ టన్నులను తవ్వి తీస్తుంది. ఇందులో 6 ఓపెన్కాస్ట్ గనులు మధ్యప్రదేశ్లో కార్యకలాపాలు సాగిస్తూ, కంపెనీ ఉత్పత్తి చేసే బొగ్గులో దాదాపు 85%కి దోహదం చేస్తాయి.
మొత్తం బొగ్గు ఉత్పత్తిలో ఎన్సిఎల్ 15 శాతం దోహదం చేయడం ద్వారా దేశంలోని మొత్తం విద్యుత్ ఉత్పత్తిలో 10% ఉత్పాదన చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
2.89 లక్షలకు తగ్గిన కోవిడ్ కేసులు, మొత్తం కేసుల్లో చికిత్సలో ఉన్నది 3% లోపే
26 రాష్ట్రాలు, కేంద్రపాలిత ప్రాంతాల్లో చికిత్సలో ఉన్నది 10 వేలలోపే
ప్రతి పదిలక్షల్లో పరీక్షలు 23 రాష్ట్రాల్లో జాతీయ సగటు కంటే అధికం
16 రాష్ట్రాల్లో వారం వారం పాజిటివ్ శాతం జాతీయ సగటు కంటే తక్కువ
దేశంలో చికిత్సలో ఉన్న కోవిడ్ బాధితుల సంఖ్య తగ్గుదల బాటలోనే కొనసాగిగుతోంది. ప్రస్తుతం దేశంలో చికిత్సలో ఉన్న కోవిడ్ బాధితుల సంఖ్య నేడు 2,89,240 కి చేరింది. మొత్తం పాజిటివ్ కేసులలో ఇంకా చికిత్సలో ఉన్నవారి వాటా మరింత తగ్గి 2.86% కి తగ్గింది. జాతీయ స్థాయిలో కనబడుతున్న ధోరణికి అనుగుణంగా 26 రాష్ట్రాలు, కేంద్ర పాలిత ప్రాంతాలలో చికిత్సలో ఉన్నవారు 10 వేల లోపే ఉన్నారు.
రోజూ వస్తున్న కొత్త కేసులకంటే కోలుకుంటున్నవారి సంఖ్య ఎక్కువగా ఉండటంతో నికరంగా చికిత్సపొందుతూ ఉన్నవారి సంఖ్య తగ్గుముఖం పట్టింది. గత 24 గంటలలో 23,950 మందికి పాజిటివ్ అని నిర్థారణ జరగగా, దేశవ్యాప్తంగా కోలుకున్నవారి సంఖ్య గత 24 గంటలలో 26,895గా నమోదైంది. మొత్తంగా గత 24 గంటల్లో నికరంగా 3,278 కేసులు బైటపడినట్టయింది
దేశంలో ఇప్పటివరకు జరిగిన మొత్తం కోవిడ్ పరీక్షలు దాదాపు 16.5 కోట్లకు చేరువగా 16,42,68,721 అయ్యాయి. రోజుకు పది లక్షలకంటే ఎక్కువ పరీక్షలు చేయాలన్న నిబంధనకు కట్టుబడి గత 24 గంటల్లో 10,98,164 శాంపిల్స్ పరీక్షించారు. ఇప్పుడు దేశంలో పరీక్షలు జరపగలిగే సామర్థ్యం రోజుకు 15 లక్షలు అయింది.
భారతదేశంలో కోవిడ్ నిర్థారణ పరీక్షల మౌలిక సదుపాయాలు గణనీయంగా పెరిగాయి. ప్రస్తుతం 2276 లాబ్ లు దేశవ్యాప్తంగా ఉన్నాయి. సగటున రోజుకు 10 లక్షలకు పైగా పరీక్షలు జరపగలిగే సామర్థ్యం రావటంతో పాజిటివ్ శాతం స్థిరంగా తక్కువ స్థాయిలోనే ఉండేట్టు చేయగలిగారు. దేశంలో ప్రతి పది లక్షల జనాభాలో 1,19,035 మందికి పరీక్షలు జరిగాయి. 23 రాష్ట్రాలు, కేంద్రపాలిత ప్రాంతాల్లో జరిపిన పరీక్షలు జాతీయ సగటు కంటే ఎక్కువ ఉన్నాయి.
16 రాష్ట్రాలు, కేంద్రపాలిత ప్రాంతాల్లో వారపు సగటి పాజిటివ్ శాతం జాతీయ సగటు కంటే తక్కువగా ఉంది.
15 రాష్ట్రాలు, కేంద్ర పాలిత ప్రాంతాలలో మొత్తం పాజిటివ్ శాతం జాతీయ సగటు కంటే తక్కువగా ఉంది.
పరీక్షల మౌలిక సదుపాయాలు పెరగటంతో జాతీయ సగటు కంటే ఎక్కువ కేసులు నమోదైన రాష్ట్రాలలో కూడా కొత్త కోవిడ్ కేసులు తగ్గుముఖం పట్టాయి.
ఇప్పటివరకు కోవిడ్ నుంచి కోలుకున్నావారు 9,663,382 కి చేరుకోగా, కోలుకున్న శాతం కూడా పెరుగుతూ ప్రస్తుతం . 95.69% అయింది. కొత్తగా కోలుకున్నవారిలో 75.87% మంది పది రాష్ట్రాలు, కేంద్ర పాలిత ప్రాంతాలలోనే కేంద్రీకృతమయ్యారు. కేరళలో అత్యధికంగా ఒకే రోజులో 5,057 మంది కోలుకోగా, ఆ తరువాత స్థానాల్లో మహారాష్ట్ర  పశ్చిమ బెంగాల్  ఉన్నాయి.
కొత్తగా కోవిడ్ పాజిటివ్ గా నిర్థారణ అయినవారిలో 77.34% మంది పది రాష్ట్రాలకు చెందినవారే ఉన్నారు. కేరలో అత్యధి కంగా 6,049 కొత్త కెసులు నమొదు చేసుకోగా 3,106 కొత్త కేసులతో మహారాష్ట్ర రెండో స్థానంలో ఉంది.
గడిచిన 24 గంటలలో 333 మంది మరణించారు. వారిలో 75.38% మంది పది రాష్ట్రాలకు చెందినవారే కాగా అత్యధికంగా మహారాష్ట్రలో 75, పశ్చిమ బెంగాల్ లో 38, కేరళలో 27 మరణాలు నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 కోసం వెంటిలేటర్ల కొనుగోళ్లు
ఈ ఏడాది జనవరి నుంచి ఇప్పటివరకు, అత్యవసర వైద్య పరికరాల పంపిణీ కోసం కేంద్ర ప్రభుత్వం ఈ క్రింది ఆర్డర్లు పెట్టింది.
క్ర.సం. వస్తువు పరిమాణం విలువ 
1. ఎన్-95 మాస్కులు 45909199 491.15
2. పీపీఈ కిట్లు 19222688 1963.41
3. వెంటిలేటర్లు 600963 2568.40
రాష్ట్రాలవారీగా వైద్య పరికరాల కేటాయింపును అనుబంధం-ఏలో చూడవచ్చు:
రాష్ట్రాలు/యూటీల అవసరాలకు అనుగుణంగా పైన పేర్కొన్న వైద్య సామగ్రి పంపిణీ జరిగింది. ఆయా రాష్ట్రాలు/యూటీలు జిల్లాలవారీగా పంపిణీ చేశాయి.
వివిధ రాష్ట్రాలు/యూటీలకు నిధుల కేటాయింపుల వివరాలు:
i. 2019-20లో, కొవిడ్ నిర్వహణ, నియంత్రణ కోసం ఎన్హెచ్ఎం కింద, రాష్ట్రాలు/యూటీలకు 1113.21 కోట్లు విడుదలయ్యాయి.
ii. 2020-21లో సెప్టెంబర్ 10వ తేదీ వరకు, 'ఇండియా కొవిడ్-19 అత్యవసర స్పందన, ఆరోగ్య వ్యవస్థ సన్నద్ధత ప్యాకేజీ' కింద, రాష్ట్రాలు/యూటీలకు రూ.4256.79 కోట్లు విడుదలయ్యాయి.
జల శక్తి మంత్రిత్వ శాఖ
జల్ జీవన్ మిషన్ ఆధ్వర్యంలో గ్రామీణ తాగునీటి రంగంలో పైలట్ సెన్సార్ ఆధారిత సర్వీస్ డెలివరీ వ్యవస్థకు గుజరాత్ సిద్ధం.
జల్ జీవన్ మిషన్  కింద గ్రామీణ తాగునీటి రంగంలో సెన్సార్ ఆధారిత సర్వీస్ డెలివరీ పర్యవేక్షణ వ్యవస్థను అమలు చేసేందుకు గుజరాత్ సిద్ధమైంది. నీటి సరఫరా కార్యాచరణను పర్యవేక్షించేందుకు పైలట్ ప్రాజెక్టు ఇప్పటికే రాష్ట్రంలోని రెండు జిల్లాల్లో జరుగుతోంది. అంటే తగిన పరిమాణంలో తాగునీరు మరియు ప్రతి గ్రామీణ గృహాలకు దీర్ఘకాలిక ప్రాతిపదికన క్రమం తప్పకుండా అందించబడుతున్న నాణ్యత పర్యవేక్షణ సాగుతోంది.
గుజరాత్ ప్రధానంగా జలాభావ రాష్ట్రం. ఇప్పటి వరకూ మంచి వ్యూహాత్మక విధానంలో సంక్షోభాన్ని ఎదుర్కొంటూ వస్తోంది. తాగునీటి సరఫరా నిర్వహణలో రాష్ట్రానికి ఇప్పటికే మంచి సమాజ ప్రమేయం ఉంది. ఇది 2002లో నీరు మరియు పారిశుద్ధ్య నిర్వహణ సంస్థ  ద్వారా ప్రారంభమైంది. బలమైన పునాది కలిగి ఉన్న రాష్ట్రం 70 శాతం వార్షిక ఓ & ఎమ్ ఖర్చులను ప్రజల నుంచి నీటి సేవా ఛార్జీల రూపంలో తిరిగి పొందుతుంది.
2020-21 ఆర్థిక సంవత్సరానికి గ్రామీణ గృహాలకు గృహ కుళాయి కనెక్షన్లను అందించే వార్షిక కార్యాచరణ ప్రణాళికను ఖరారు చేయడంపై తాగునీరు మరియు పారిశుధ్య శాఖతో రాష్ట్ర అధికారుల సమావేశం నిన్న జరిగింది. రాష్ట్రంలోని 93.6 లక్షల గ్రామీణ కుటుంబాల్లో 65 లక్షల  మందికి ఇప్పటికే గృహ కుళాయి కనెక్షన్లు ఉన్నాయి. 2020-21లో గ్రామీణ ప్రాంతాల్లో 11.15 లక్షల గృహ కుళాయి కనెక్షన్లను అందించాలని రాష్ట్రం యోచిస్తోంది. ఫంక్షనల్ హౌస్హోల్డ్ ట్యాప్ కనెక్షన్లను  సాధించడంలో ఎదురవుతున్న ఇబ్బందులను పరిగణనలోకి తీసుకొని రాష్ట్రం ప్రణాళికను సిద్ధం చేసింది. మిగిలిన ప్రాంతాల్లో పెద్ద పశువుల జనాభా ఉంది, తక్కువ జన సాంద్రత కలిగిన కొండ భూభాగం, అధిక లవణీయత కలిగిన తీర ప్రాంతాలు, తక్కువ నీటి ఉపరితల వనరులు ఉన్న ప్రాంతాలు మరియు శాశ్వత పెద్ద నీటి వనరులు ఉన్న ప్రాంతాలు కూడా ఉన్నాయి. గుజరాత్ రాష్ట్రం 2022 సెప్టెంబర్ నాటికి 100% కవరేజ్ లక్ష్యాన్ని నిర్ణయించింది.
అందరికీ అందుబాటులో ఉండేలా పెట్టుబడి పెట్టడానికి అనగా పైపుల నీటి సరఫరా పథకాలు ఇప్పటికే ఉన్న గ్రామాలు / ఆవాసాలలో, ఆశించిన ఫలితాలను ఇవ్వడానికి రాష్ట్రం గణనీయమైన ప్రోత్సాహాన్ని ఇస్తోంది. బలహీన వర్గాలతో పాటు మిగిలిన అన్ని గృహాలకు ప్రాధాన్యతతో వెంటనే ఎఫ్.హెచ్.టి.సి.లను అందించాలని రాష్ట్రం యోచిస్తోంది. గ్రామీణ సమాజం యొక్క చురుకైన భాగస్వామ్యంతో గ్రామ కార్యాచరణ ప్రణాళిక  ను సమర్థవంతంగా అమలు చేయడానికి నిర్వచించిన రోడ్మ్యాప్ కూడా ఇవ్వబడింది.
గత ఏడాది ప్రధాని శ్రీ నరేంద్ర మోడీ ప్రకటించిన జె.జె.ఎం. 2024 నాటికి దేశంలోని 18 కోట్ల గ్రామీణ గృహాలకు పంపు నీటి కనెక్షన్లు అందించాలని లక్ష్యంగా పెట్టుకుంది. ప్రతి రాష్ట్రం / కేంద్ర పాలిత ప్రాంతాలు ప్రతి ఒక్కటి ఉండేలా కృషి చేస్తున్నందున ఈ ప్రతిష్టాత్మక పథకం అన్ని రాష్ట్రాలకు ప్రయోజనం చేకూరుస్తోంది. ముఖ్యంగా గ్రామీణ గృహాలకు నీటి కుళాయి కనెక్షన్ లభిస్తుంది.
కోవిడ్ -19 మహమ్మారి యొక్క ప్రస్తుత పరిస్థితి కారణంగా, అందరికీ నీరు అందుబాటులో ఉంచవలసి ఉంది. దీని కోసం నీటి సరఫరాకు సంబంధించిన పనులను ప్రాధాన్యతతో చేపట్టాలని భారత ప్రభుత్వం రాష్ట్రాలకు సలహా ఇచ్చింది. ఇకమీదట, గ్రామీణ గృహాల్లో గృహ కుళాయిలు అందుబాటులో ఉండేలా గ్రామ పంచాయతీలు మరియు గ్రామాల సరైన ప్రణాళిక అవసరం. ఇది గృహ ప్రాంగణంలో తాగునీటిని నిర్ధారిస్తుంది మరియు పబ్లిక్ స్టాండ్-పోస్టులలో రద్దీని తగ్గించడం ద్వారా సామాజిక దూరాన్ని సులభతరం చేస్తుంది.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జీ20 అవినీతి నిరోధక కార్యనిర్వహణ విభాగం
2023లో జీ20 అవినీతి నిరోధక కార్యనిర్వహణ విభాగం  దృష్టి పెట్టిన అంశాల్లో అవినీతి నేరస్తుల కేసుల్లో అంతర్జాతీయ సహకారం ఒకటి.
ఈ కింది అంతర్జాతీయ సంస్థలు జీ20 ఏసీడబ్ల్యూజీ చర్చల్లో పాల్గొన్నాయి:-
 ఈజీఎంవోఎన్టీ గ్రూప్
 ఫైనాన్షియల్ యాక్షన్ టాస్క్ ఫోర్స్ 
 ఇంటర్నేషనల్ యాంటీ కరప్షన్ అకాడమీ 
 ఇంటర్నేషనల్ డెవలప్మెంట్ లా ఆర్గనైజేషన్ 
 అంతర్జాతీయ ద్రవ్య నిధి 
 ఇంటర్నేషనల్ క్రిమినల్ పోలీస్ ఆర్గనైజేషన్ 
 ఆర్గనైజేషన్ ఫర్ ఎకనామిక్ కోఆపరేషన్ అండ్ డెవలప్మెంట్ 
 యునైటెడ్ నేషన్స్ ఆఫీస్ ఆన్ డ్రగ్స్ అండ్ క్రైమ్ 
 ప్రపంచ బ్యాంకు
అవినీతి నేరస్తులపై చర్యల కోసం సంబంధిత కేసుల్లో అంతర్జాతీయ సహకారంతో పాటు, అవినీతిని నిరోధించడానికి, ఎదుర్కోవడానికి బాధ్యత వహించే ప్రభుత్వ సంస్థలు, అధికారుల సమగ్రత, ప్రభావాన్ని పెంచడంపై జీ20 ఏసీడబ్ల్యూజీ దృష్టి పెట్టింది. ప్రభుత్వ రంగంలోని అవినీతిని ఎదుర్కోవడంలో ఇన్ఫర్మేషన్ అండ్ కమ్యూనికేషన్స్ టెక్నాలజీ పాత్రతో పాటు, అవినీతిలో స్త్రీ-పురుష గణాంకాలను కూడా జీ20 ఏసీడబ్ల్యూజీ వెలికితీస్తోంది.
కేంద్ర సిబ్బంది, ప్రజా ఫిర్యాదులు, పింఛన్ల శాఖ సహాయ మంత్రి డాక్టర్ జితేంద్ర సింగ్ ఈ రోజు లోక్సభలో లిఖితపూర్వక సమాధానం రూపంలో ఈ సమాచారాన్ని తెలిపారు.
ప్రధాన మంత్రి కార్యాలయం
పుథాండు సందర్భం లో శుభాకాంక్షలు తెలిపిన ప్రధాన మంత్రి
పుథాండు పండుగ రోజు సందర్భం లో ప్రపంచవ్యాప్తం గాను, తమిళ నాడు లోను గల తమిళ సోదరీమణులకు, తమిళ సోదరుల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ఒక ట్వీట్ లో, శ్రీ నరేంద్ర మోదీ ‘‘తమిళ సంస్కృతి గొప్పతనం ఉజ్జ్వలంగా ఉండు గాక. ఈ ప్రసన్నత భరితం అయినటువంటి మరియు పవిత్రమైనటుటవంటి రోజు న, నూతన సంవత్సరం అందరి జీవనాన్ని ఆరోగ్యం తో, సంతోషం తో, సమృద్ధి తో నింపివేయాలి అని నేను ప్రార్థిస్తున్నాను’’ అని పేర్కొన్నారు.
హోం మంత్రిత్వ శాఖ
ఆరోగ్య కేంద్రాలు, కోవిడ్-19 సౌకర్యాలలో అగ్ని ప్రమాదాలను అరికట్టే దిశగా తగిన చర్యలు తీసుకోవాల్సిందిగా రాష్ట్రాలు, యుటీలకు కేంద్ర హోం మంత్రిత్వ శాఖ చర్యలు
- ఆసుపత్రులు, మెడికల్ ఫెసిలిటీలతో పాటు కోవిడ్ ప్రత్యేక చికిత్స కేంద్రాలకు నిరంతరాయ విద్యత్తు సరఫరా ఉండేలా అసరమైన చర్యలను తీసుకోవాల్సిందిగా ఎంహెచ్ఏ సూచన
దేశ వ్యాప్తంగా ఇటీవలి కాలంలో వివిధ ఆసుపత్రులు, నర్సింగ్ హోమ్లలో షార్ట్ సర్క్యూట్ వల్ల అగ్ని ప్రమాదాలు సంభవిస్తున్న నేపథ్యంలో వీటి నివారణ దిశగా
కేంద్ర హోం మంత్రిత్వ శాఖ  దృష్టి సారించింది. ఇలాంటి వాటి నివారణకు రాష్ట్ర, కేంద్ర పాలిత ప్రభుత్వాలు తగిన చర్యలు చేపట్టాలని కేంద్ర
హోం మంత్రిత్వ శాఖ  సూచించింది. అగ్ని ప్రమాదాల నివారణకు సంబంధించి కేంద్ర హోం శాఖ కార్యదర్శి రాష్ట్ర ప్రధాన కార్యదర్శులు మరియు కేంద్రపాలిత ప్రాంతాల నిర్వాహకులకు ఈరోజు వర్తమానం పంపించారు. దీనిలో ఇటీవలి అగ్ని ప్రమాదం సంఘటనల నేపథ్యంలో మరియు ముఖ్యంగా రాబోయే వేసవి తీవ్రత దృష్ట్యా అగ్నిప్రమాదాల నివారణ దిశగా తగు చర్యలు చేపట్టాల్సిన అవసరం ఉందని తెలిపారు. అధిక ఉష్ణోగ్రతలు, అంతర్గత వైరింగ్పై హైలోడ్, నిర్వహణ లోపం కారణంగా షార్ట్సర్క్యూట్ జరుగుతోంది. ఇది అగ్నిప్రమాదాలకు
దారి తీసి గణనీయమైన ప్రాణనష్టం, ఆస్తి నష్టాలకు దారి తీస్తోంది. ప్రభుత్వ మరియు ప్రైవేటు రంగాలలోని ఆరోగ్య సదుపాయాలలో  ఎటువంటి అగ్ని ప్రమాదాలు జరగకుండా చూసేందుకు, కార్యాచరణ ప్రణాళికను అమలు చేయడానికి జాగ్రత్త వహించాలని హోం శాఖ తన కమ్యూనికేషన్లో పేర్కొంది. రాష్ట్రాలు, కేంద్రపాలిత ప్రాంతాల
పరిపాలన విభాగాలు ఆరోగ్య, విద్యుత్, అగ్నిమాపక విభాగాల అధికారులతో సమగ్ర సమీక్ష నిర్వహించాలని కేంద్ర హోం శాఖ సూచించింది. అన్ని రకాల ఆసుపత్రులు, ఆరోగ్య సదుపాయాలలో అగ్నిమాపక చర్యలు అమలయ్యేలా.. సమగ్రమైన కార్యాచరణ ప్రణాళికను సిద్ధం చేయాలని ఈ లేఖలో హోం శాఖ అభ్యర్థించింది. ఫీల్డ్ అధికారులు క్షేత్రస్థాయిలో పర్యటించేలా తగు చర్యలు తీసుకోవాలని సూచించింది. నిర్ధేశిత అగ్నిమాపక భద్రతా మార్గదర్శకాల ప్రకారం అంతర్గత వైరింగ్లు, క్రియాత్మక భద్రతా పరికరాల లభ్యతను పరిశీలించడానికి, వాటి ఏర్పాట్లు సక్రమంగా జరిగేలా ఆయా భవనాలలో అధికారులు ప్రత్యక్షంగా పర్యటించేలా తగు ఆదేశాలు జారీ చేయాలని కేంద్ర హోం మంత్రిత్వ శాఖ రాష్ట్రాలు, యుటీలను అభ్యర్థించింది. ఏవైనా లోపాలు కనిపించినట్లయితే అవసరమైన పరిష్కార చర్యలు వెంటనే చేపట్టాలని కోరింది. ఆయా నర్సింగ్ హోమ్లలో అగ్ని భద్రతపై డైరెక్టర్ జనరల్ , ఎంహెచ్ఏ ఇటీవల విడుదల చేసిన అడ్వైజరీలపై దృష్టి సారించాలని హోం వ్యవహారాల మంత్రిత్వ శాఖ సూచనలు చేసింది.
దేశ వ్యాప్తంగా కోవిడ్ చికిత్స నిమిత్తం ప్రత్యేకంగా ఏర్పాటు చేసిన వివిధ ఆరోగ్య సదుపాయాలలో పెద్ద సంఖ్యలో కోవిడ్-19 కేసులు చికిత్సలో ఉన్న విషయాన్ని
ఈ లేఖ ప్రధానంగా పేర్కొంది. ఈ చికిత్సలలో చాలా సందర్భాలలో, ఆక్సిజన్ మద్దతు ఉన్నపడకలు, ఐసీయూ పడకలు, వెంటిలేటర్లు క్లిష్టమైన జోక్యం ఎంతో అవసరం. కావున అన్ని ఆసుపత్రులలో మరియు వైద్య సదుపాయాలలో 24x7 ప్రాతిపదికన నిరంతరాయంగా విద్యుత్ సరఫరా ఉండేలా చూడటం ఎంతగానో ముఖ్యం అని ఈ లేఖ పేర్కొంది. ప్రస్తుత పరిస్థితులలో దేశంలో ప్రతి ప్రాణాన్ని కాపాడటం ఎంతో ముఖ్యమని ఈ లేఖలో హోంశాఖ నొక్కి చెప్పింది. ఏదైనా అవాంఛిత సంఘటనను నివారించడానికి గాను ముందే అవసరమైన చర్యలు తీసుకోవడం అవసరం. తద్వారా కోవిడ్-19ను నిర్వహించేలా అన్ని ఆరోగ్య సదుపాయాలకు అవసరమైన మద్దతు లభించేలా చూడటం చాలా అవసరమని తెలిపింది.
ప్రధాన మంత్రి కార్యాలయం
మహిళల 53 కెజిల రెజ్లింగ్లో స్వర్ణపతకం సాధించినందుకు వినీష్ ఫొగత్కు అభినందనలు తెలిపిన ప్రధానమంత్రి
2022 బర్మింగ్హామ్ కామన్ వెల్త్ క్రీడలలో మహిళల 53 కెజిల రెజ్లింగ్లో స్వర్ణపతకం సాధించినందుకు వినీష్ ఫొగత్కు ప్రధానమంత్రి శ్రీ నరేంద్ర మోదీ అభినందనలు తెలిపారు. ఈ సందర్బంగా ప్రధానమంత్రి ఒక ట్వీట్ చేస్తూ,
ఫొగత్ వినీష్ సాధించిన స్వర్ణపతకం ఎంతో ప్రత్యేకమైనది. ఆమె భారతదేశపు ప్రుముఖ అథ్లెట్, కామన్ వెల్త్ క్రీడలలో వరుసగా స్వర్ణపతకం సాధించడం ఇది మూడవసారి. ఆమె అత్యుత్తమ ప్రతిభ , క్రీడలపట్ల విశేషనిబద్ధత మూర్తీభవించిన వ్యక్తి. ఆమెకు అభినందనలు అని ప్రధానమంత్రి పేర్కొన్నారు.
(